Кентукійскі ўніверсітэт

Кентукійскі ўніверсітэт () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Лексінгтан у штаце Кентукі.

 Агульная характарыстыка 
Заснаваны ў 1865 годзе Джонам Браянам Боўманам як сельскагаспадарчы і механічны каледж, універсітэт сёння з'яўляецца ўстановай адукацыі з найбольшай колькасцю студэнтаў у штаце.

Установа ўключае 16 каледжаў, аспірантуру, 93 праграмы бакалаўрыяту, 99 магістарскіх праграм, 66 доктарскіх праграм і 4 прафесійныя праграмы.

Па дадзеных Нацыянальнага навуковага фонду ЗША, універсітэт выдаткаваў 393 мільёны долараў на даследаванні і распрацоўкі ў 2018 годзе, што ставіць яго на 63-е месца ў ЗША.

Двое выпускнікоў універсітэта атрымалі Нобелеўскія прэміі.

 Структура 
 Каледж сельскай гаспадаркі, харчавання і навакольнага асяроддзя, заснаваны ў 1908 годзе
 Каледж мастацтваў і навук, заснаваны ў 1908 годзе
 Каледж бізнесу і эканомікі, заснаваны ў 1925 годзе
 Каледж камунікацый і інфармацыі, заснаваны ў 1976 годзе
 Каледж стаматалогіі, заснаваны ў 1962 годзе
 Каледж дызайну, заснаваны ў 1964 годзе
 Каледж адукацыі, заснаваны ў 1923 годзе
 Каледж інжынерыі, заснаваны ў 1918 годзе
 Каледж прыгожых мастацтваў, заснаваны ў 1976 годзе
 Каледж медыцынскіх навук, заснаваны ў 1966 годзе
 Каледж правазнаўства, заснаваны ў 1908 годзе
 Каледж медыцыны, заснаваны ў 1954 годзе
 Каледж медсястрынства, заснаваны ў 1956 годзе
 Каледж фармацыі, заснаваны ў 1947 годзе
 Каледж грамадскага здароўя, заснаваны ў 2004 годзе
 Каледж сацыяльнай працы, заснаваны ў 1968 годзе
 Вышэйшая школа, заснавана ў 1912 годзе
 Школа дзяржаўнай палітыкі і адміністравання
 Школа дыпламатыі і міжнароднай камерцыі

 Гл. таксама 
 Спіс універсітэтаў штата Кентукі

 Крыніцы 

 Спасылкі 

 Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты Кентукі